hvordan kommer jeg hurtigst igennem sikkerhedskontrollen, når jeg flyver til köln?
lidt planlægning, inden du ankommer til lufthavnen, vil gøre turen til köln let og overskuelig. her finder du nogle praktiske tips til at komme hurtigt igennem sikkerhedskontrollen: 

* det vigtigste først: du skal fremvise pas og boardingpas til personalet i lufthavnskontrollen. så hav dem klar for ikke at skulle rode rundt, når du når frem.
* du kommer ikke uden om at skulle smide noget af tøjet. i hvert fald bælte, frakke, nøgler og andre genstande i lommen, såsom mønter, der skal en tur igennem røntgenmaskinen. det går meget hurtigere, hvis du begynder på det, efterhånden som det begynder at blive din tur.
* elektronisk udstyr som bærbare computere og telefoner skal også på en bakke og scannes. men bare rolig, for du kommer hurtigt online igen.
* eventuelle væsker, såsom parfume eller håndcreme, som du vil medbringe ombord, skal være på under 100 ml. de forskellige beholdere skal kunne være i én genlukkelig plastikpose på maks. én liter.
* det er også muligt, at du bliver bedt om at tage skoene af og sende dem gennem røntgenmaskinen, så det kan være klogt at iføre dig lette gummisko.
* lommeknive og andre skarpe genstande er ikke tilladt om bord. de vil blive taget fra dig i sikkerhedskontrollen, så pak de spidse genstande forsvarligt ned i den indskrevne bagage.
